L 37/8 Jurnalul Oficial al Uniunii Europene 13.2.2015 DECIZII DECIZIA (EURATOM) 2015/224 A CONSILIULUI din 10 februarie 2015 de modificare a Deciziei 2007/198/Euratom de înființare a întreprinderii comune europene pentru ITER și pentru dezvoltarea energiei de fuziune, cu oferirea unor avantaje conexe CONSILIUL UNIUNII EUROPENE, având în vedere Tratatul de instituire a Comunității Europene a Energiei Atomice, în special articolul 47 al treilea paragraf şi articolul 50, având în vedere propunerea Comisiei Europene, întrucât: (1) Decizia 2007/198/Euratom a Consiliului () a înființat întreprinderea comună europeană pentru ITER și pentru dezvoltarea energiei de fuziune (denumită în continuare „întreprinderea comună”) pentru a contribui, în numele Comunității Europene a Energiei Atomice (denumită în continuare „Euratom”), la Organizaţia Internaţională a Energiei de Fuziune ITER şi la activitățile din cadrul abordării extinse desfăşurate împreună cu Japonia, precum şi pentru a pregăti şi a coordona un program de activități în vederea construirii unui reactor de fuziune experimental şi a instalaţiilor conexe. (2) Decizia 2007/198/Euratom a fost modificată prin Decizia 2013/791/Euratom a Consiliului () pentru a permite finanțarea activităților realizate de către întreprinderea comună în perioada 2014-2020. (3) În concluziile sale din 12 iulie 2010 privind Comunicarea Comisiei intitulată „Situaţia ITER și posibilități de evoluție”, Consiliul a solicitat Comisiei să analizeze și să găsească soluții pentru modul în care Comisia, statele membre şi întreprinderea comună ar trebui să își îndeplinească responsabilitățile și sarcinile cu privire la ITER. (4)  În documentul de lucru al serviciilor Comisiei „Către o gestionare și o guvernanță solidă a proiectului ITER” emis la 9 noiembrie 2010, a fost identificată o listă detaliată de acțiuni care trebuie realizate fie la nivel internațional, în principal de către Organizaţia ITER, fie la nivel european, cu precădere de către întreprinderea comună. (5)  Ca urmare a aderării Croației la Uniune la data de 1 iulie 2013, este necesar să se modifice statutul întreprinderii comune pentru a acorda Croației drepturi de vot în Consiliul de administrație al întreprinderii comune. Este necesar să se aducă modificări suplimentare statutului respectiv în vederea îmbunătățirii gestionării și guvernanței întreprinderii comune. Pentru a ține seama de modificările aduse Tratatului de instituire a Comunității Europene a Energiei Atomice introduse de Tratatul de la Lisabona, este necesar, de asemenea, să se actualizeze trimiterea la dispozițiile privind Curtea de Justiție a Uniunii Europene. (6)  Consiliul de administrație al întreprinderii comune a aprobat modificările la Decizia 2007/198/Euratom propuse de Comisie, în conformitate cu statutul întreprinderii comune. (7)  Ar trebui să se înființeze un Comitet de administrare și de gestionare, care să pregătească avize și recomandări pentru adoptarea documentelor cheie de către Consiliul de administrație. De asemenea, comitetul respectiv ar trebui să furnizeze consiliere sau recomandări cu privire la aspecte administrative și financiare specifice, la cererea directorului sau a Consiliului de administrație. Consiliul de administrație ar trebui să aibă competența de a delega sarcini comitetului. Orice membru al întreprinderii comune ar trebui să aibă dreptul de a desemna un reprezentant care să facă parte din comnitetul respectiv. (8) Ar trebui să se înființeze un Comitet pentru achiziții şi contracte, care să furnizeze recomandări directorului întreprinderii comune cu privire la atribuirea contractelor, granturi și alte aspecte conexe. Membrii comitetului respectiv ar trebui să fie desemnați în nume propriu de către Consiliul de administraţie. () Decizia 2007/198/Euratom a Consiliului din 27 martie 2007 de înființare a întreprinderii comune europene pentru ITER și pentru dezvoltarea energiei de fuziune, cu oferirea unor avantaje conexe (JO L 90, 30.3.2007, p. 58). (') Decizia 2013/791/Euratom a Consiliului din 13 decembrie 2013 de modificare a Deciziei 2007/198/Euratom de înființare a întreprinderii comune europene pentru ITER şi pentru dezvoltarea energiei de fuziune, cu oferirea unor avantaje conexe (JO L 349, 21.12.2013, p. 100).